বাস্তবিকই চিন্তায় পড়ে গিয়েছেন সোনম কপূর। কোনও ছবিই হাতে নেই তাঁর! আর তাতেই অবসাদে ভুগছেন নায়িকা। ‘নীরজা’ ছবির পর ভাল জনপ্রিয়তা পেয়েছেন সোনম। কিন্তু এখন তাঁর হাত ফাঁকা। সোনম বলেছেন, ‘‘নতুন কোনও ছবিতেই সই করিনি। আর এর জন্য রীতিমতো অবসাদে ভুগছি।’’ সোনম বরাবরই ছবির জগতে অভিনেতা-অভিনেত্রীর সমান অধিকারের কথা বলেন। এমনকী, তিনি চান নারীকেন্দ্রিক ছবির সংখ্যা বাড়ুক। ‘নীরজা’ নারীকেন্দ্রিক ছবিই ছিল। পরবর্তীকালেও তিনি এই ধরনের ছবি করতে বেশি আগ্রহী, জানিয়েছিলেন সোনম। হয়তো তাই ছবি বাছতে সময় লাগছে!